રમાબહેન સમજી ગયાં કે દીકરાએ એના લગ્ન માટે સંમતિ આપી દીધી છે, રમાબહેને દીકરો પરદેશથી આવે એ પહેલાં એના માટે એક કન્યા સલોણીને પસંદ કરી રાખી હતી. શિક્ષિત, પ્રતિષ્ઠિત અને સંસ્કારી ઘરની દીકરી સલોણી દેખાવે પણ સોહામણી હતી. આનંદી અને ઉત્સાહથી થનગનતી સલોણી બી.એ. થઈ ગઈ હતી અને એમ.એ. કરતી હતી. સ્વપ્નમાં રાચતી અને કલ્પનાશીલ સલોણી પ્રેમાળ અને પૂરેપૂરી કર્તવ્યનિષ્ઠ હતી. સલોણીની મહેચ્છા તો વિશેષ અભ્યાસ કરીને શૈક્ષણિક ક્ષેત્રે કારકિર્દી બનાવવાની હતી.